Ντμίτρι Απανασένκο

Ο Ντμίτρι Μπορίσοβιτς Απανασένκο (ρωσικά: Дмитрий Борисович Апанасенко, γεννήθηκε 17 Ιουλίου 1967) είναι Ρώσος Ολυμπιονίκης πρώην  υδατοσφαιριστής που αγωνιζόταν ως φουνταριστός και ο οποίος μετείχε στους Ολυμπιακούς της Σεούλ (1988) και της Βαρκελώνης (1992) κατακτώντας με τη Σοβιετική Ένωση στην πρώτη περίπτωση και με την Κοινοπολιτεία Ανεξάρτητων Κρατών στη δεύτερη, το χάλκινο μετάλλιο.

Καριέρα

Γεννήθηκε στην πόλη Ουσόλιε-Σιμπίρσκογιε της περιφέρειας του Ιρκούτσκ της Σιβηρίας και στα τέλη της δεκαετίας του 1970 μετακόμισε στη Μόσχα, όπου εντάχθηκε στη Ντιναμό Μόσχας. Γρήγορα διακρίθηκε στην υδατοσφαίριση και στα 18 του ήταν αρχηγός της εθνικής ομάδας νέων της Σοβιετικής Ένωσης που κατέκτησε το Ευρωπαϊκό και το Παγκόσμιο Πρωτάθλημα στην ηλικιακή του κατηγορία. Από την επόμενη χρονιά ήταν βασικό στέλεχος της εθνικής ανδρών διατελώντας και αρχηγός της μέχρι τα μέσα της δεκαετίας του 1990 και συνήθως ο καλύτερος σκόρερ της. Ήταν πρώτος σκόρερ στο Ευρωπαϊκό Πρωτάθλημα του 1995.

Ο Απανασένκο, στον οποίο ο ελληνικός τύπος αναφερόταν ως «Ρώσος Εκτελεστής» εξαιτίας της μοναδικής δεινότητας του στο σκοράρισμα, ήρθε στην Ελλάδα το 1996–97 για λογαριασμό του Ναυτικού Όμιλου Χίου τον οποίο βοήθησε στη κατάληψη της δεύτερης θέσης στην Α1 την καλύτερη επίδοση της νησιωτικής ομάδας στο πρωτάθλημα όλων των εποχών.

Ο Απανασένκο κέρδισε το βραβείο του πρώτου σκόρερ στην Α1 τρεις φορές (1996–97, 1997–98, 1999–00) και αποτελεί τον ξένο με τα περισσότερα τέρματα όλων των εποχών στην Α1 και έναν από τους καλύτερους διαχρονικά πετυχαίνοντας πολύ μεγάλο όγκο τερμάτων στους αγώνες. Κατέχει και το ρεκόρ των περισσότερων τερμάτων σε έναν αγώνα με 22 γκολ στον αγώνα Χίου–Πανιωνίου στις 6 Ιουνίου 1998 (27–3).

 Ελληνικοί σύλλογοι στους οποίους αγωνίστηκε 

 Ναυτικός Όμιλος Χίου: 1996–1998
 Παναθηναϊκός: 1998–2000

 Διακρίσεις 

Σοβιετική Ένωση
 Χάλκινο μετάλλιο σε Ολυμπιακούς Αγώνες : 1988
 Χάλκινο μετάλλιο σε Παγκόσμιο Πρωτάθλημα : 1986
 Χρυσό μετάλλιο σε Ευρωπαϊκό Πρωτάθλημα : 1987
 Χάλκινο μετάλλιο σε Ευρωπαϊκό Πρωτάθλημα : 1991

Κοινοπολιτεία Ανεξάρτητων Κρατών
 Χάλκινο μετάλλιο σε Ολυμπιακούς Αγώνες : 1992

Ρωσία
 Χάλκινο μετάλλιο σε Παγκόσμιο Πρωτάθλημα : 1994

Ναυτικός Όμιλος Χίου 
 Πρώτος σκόρερ Α1 (3): 1996–97 (124 γκολ), 1997–98 (156 γκολ), 1999–00 (105)

 Παίκτης με τα περισσότερα τέρματα σε έναν αγώνα: 22 γκολ το 1997–98

 Παίκτης με τα περισσότερα τέρματα σε μια περίοδο: 156 γκολ το 1997–98

 Παραπομπές 




Κατηγορία:Ρώσοι υδατοσφαιριστές
Κατηγορία:Σοβιετικοί υδατοσφαιριστές
Κατηγορία:Υδατοσφαιριστές Ν.Ο. Χίου
Κατηγορία:Υδατοσφαιριστές Παναθηναϊκού
Κατηγορία:Φουνταριστοί υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 1988
Κατηγορία:Υδατοσφαιριστές στους Θερινούς Ολυμπιακούς Αγώνες 1992
Κατηγορία:Υδατοσφαιριστές στους Θερινούς Ολυμπιακούς Αγώνες 1996
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Μεταλλιοφόροι στην υδατοσφαίριση σε Ευρωπαϊκό Πρωτάθλημα
Κατηγορία:Χάλκινοι ολυμπιονίκες της υδατοσφαίρισης
Κατηγορία:Ολυμπιονίκες υδατοσφαίρισης (Θερινοί Αγώνες 1988)
Κατηγορία:Ολυμπιονίκες υδατοσφαίρισης (Σοβιετική Ένωση)
Κατηγορία:Υδατοσφαιριστές Εθνικής Ρωσίας
Κατηγορία:Υδατοσφαιριστές Εθνικής Σοβιετικής Ένωσης